[{"text_idx": "#000001", "text": "16.\u201319. augustil toimub Tartus juba ku\u0308mnendat aastat linnaruumi mo\u0303testamisega tegelev kunstifestival UIT. Festival teeb koosto\u0308o\u0308d nii kohalike kui ka va\u0308liskunstnikega, pakkudes elanikele vo\u0303imalust na\u0308ha oma linna uuest vaatenurgast ja elavdada linnaruumiteemalisi arutelusid. Tegemist on haruldase na\u0308htusega, millel on olnud tajutav mo\u0303ju Tartu linnakeskkonnale."}, {"text_idx": "#000005", "text": "Marie Valgre: Mina olen paneelmajade piirkonnast, Annelinnast. Selline kirev keskkond, kus oli palju hoovima\u0308ngu ja toimus huvitavaid asju. Samas pidi ka valvas olema, u\u0308ksteist hoiatama, et psst! na\u0308e, sealt tuleb ja\u0308lle see \u201ekahtlane\u201d mustlane. Liputajaga oli meil hoovi peal u\u0308ks seik ja... Linnaelule lisaks oli maalapse elu."}, {"text_idx": "#000006", "text": "Kadri Lind: Mina olen ka paneelmajast, kasvasin Mustama\u0308el kuni la\u0308ksin esimesse klassi. Seal oli tore traditsioon, et kui o\u0303htul oli aeg tuppa tulla, siis vanaemad hakkasid akna pealt hu\u0308u\u0308dma: KADRIIII! JUHAAAN! Kogukonnatunnetust oli ka, mehed putitasid koos o\u0303ues mingeid asju."}, {"text_idx": "#000007", "text": "Hiljem kolisin Laagrisse. Seal tekkis kolm maailma: a\u0308a\u0308relinn, transport ja kooliska\u0308ik Vanalinna Hariduskolleegiumis. Vanalinnas hakkasin end ha\u0308sti koduselt tundma ja vist ka esimest korda linnaruumiga suhestuma, sest istusime tihti so\u0303brannadega a\u0308a\u0308rekivil ja vaatlesime turiste, teadsime lo\u0303puks iga nurgatagust \u2013 vanalinn oli meie ma\u0308nguaed. Ha\u0308sti palju aega veetsin bussis vo\u0303i marsas, mul on siiamaani vastumeelsus busside osas. Kui ma suuremana hakkasin jalgratast kasutama, siis armusin sellesse. Saad liikuda siis kui tahad."}, {"text_idx": "#000008", "text": "Marie: Ma ka\u0308isin ka bussiga koolis, aga mul ei ole tu\u0308u\u0308tut ma\u0308lestust. So\u0303itsime so\u0303brannaga koos, oli lo\u0303busam."}, {"text_idx": "#000009", "text": "Jo\u0303udsime liikumiseni, kuidas u\u0308ldiselt eelistate linnas liikuda: kas veerete vo\u0303i ko\u0303nnite?"}, {"text_idx": "#000011", "text": "Kadri: Kui ma kolisin Tartusse ja la\u0308ksin u\u0308likooli, siis ma elasin Annelinnas, mida ma vihkasin, muide. Mul oli seal selline no\u0303ukogude tunne! Aga seal ei tulnud mulle u\u0308ldse pa\u0308hegi rattaga so\u0303ita, alles paar aastat hiljem to\u0303in maalt kokuka. Nu\u0308u\u0308d so\u0303idan igapa\u0308evaselt rattaga, juhilube mul ei ole."}, {"text_idx": "#000014", "text": "\u201eAlguses oli nii palju mo\u0303tteid, mida ja\u0308tkus mitmeks aastaks. Aga mingi hetk hakkas tunduma, et see vana rasv on end ammendanud... Siis pidi hakkama to\u0303siselt to\u0308o\u0308d tegema.\u201c"}, {"text_idx": "#000015", "text": "2013. aastal toimus esimene festival. Teie olete UIT festivali seeme. Kuidas selle peale tulite, et sellist festivali korraldama hakata?"}, {"text_idx": "#000017", "text": "Marie: Mina o\u0303ppisin teatriteadust ja olin vo\u0303tnud vaheaasta, mille jooksul ka\u0308isin Itaalias Terni teatrifestivalil vabatahtlikuks ja reisisin niisama ringi. Terni festival ja ka muud varasemalt ku\u0308lastatud va\u0308lismaa festivalid inspireerisid mind. Just sellised, kus oli linnaruumi sekkuvat etenduskunsti. Eestis polnud sellist asja siis veel u\u0308ldse olnud. Tundus, et see vo\u0303ib olla mo\u0303jusam kui lihtsalt etendus teatrisaalis ja tekkis tunne, et vo\u0303iks ise midagi Tartus korraldada. Teatriteaduse U\u0308lio\u0303pilaste Looz\u030ci abil o\u0303ppisin taotluste kirjutamist ja sain aru, et ise korraldamine vo\u0303ib ta\u0308itsa vo\u0303imalik olla. Ra\u0308a\u0308kisin ideest so\u0303pradele, sealt see algas."}, {"text_idx": "#000018", "text": "Kadri: Need so\u0303brad olid valdavalt ko\u0303ik meie lennukaaslased kirjanduse ja kultuuriteaduse all. Mul oli juba aastaid sees selline tunne, et tahaksin midagi teha, korraldada. Mu natuur ei ole selline, et ma suudaks hakata u\u0308ksinda midagi lu\u0308kkama, mida Marie na\u0308iteks oskab. Mulle sobib tandemis to\u0308o\u0308tamine. Ootasin, et saaks kellegagi koos midagi teha ja kui vo\u0303imalus tekkis, haarasin sellest naksti kinni. Alguses oli vaja ha\u0308sti palju entusiasmi, ka\u0308isime muudkui u\u0308ksteisel ku\u0308las arutamas. Genklubi suitsuruumis sai ka palju asju la\u0308bi ra\u0308a\u0308gitud."}, {"text_idx": "#000019", "text": "Marie: Geni suitsuruumis me mo\u0303tlesime festivalile nime va\u0308lja."}, {"text_idx": "#000020", "text": "Kadri, lisaks UITile, oled ta\u0308navakunsti valikaine o\u0303petaja Tartu Kunstikoolis, korraldad Tartu Elektriteatris linnateemalist filmifestivali \u201eLinnad filmides\u201d, oled ka ta\u0308navakunstifestivali Stencibility kuraator ja kaaskorraldaja. Kuidas ta\u0308navakunstini jo\u0303udsid?"}, {"text_idx": "#000021", "text": "Kadri: Ma kirjutasin ta\u0308navakunstist bakato\u0308o\u0308. Olin Tallinnas na\u0308inud stencil\u2019eid ja see, et ta\u0308naval on kunsti, tundus mulle huvitav. See oli aeg, kus veel Instagrami polnud ja kunstnikel ei olnud va\u0308ga ka kodulehti, ehk siis pidid ise seoseid looma, signatuuri analu\u0308u\u0308sima jne. Tartus oli juba tol ajal va\u0308ga palju ta\u0308navakunsti."}, {"text_idx": "#000022", "text": "Mulle meeldis, kuidas ta\u0308navakunstnikud oma kunstist ra\u0308a\u0308givad: kuidas neil on linnaga oma suhe, kuidas seinad kutsuvad neid, kuidas nad mo\u0303tlevad ja plaanivad. Mo\u0303tlesin, et kuidas teised inimesed siis linnaruumi suhestuvad, kas sarnaselt? Ha\u0308sti suur poolehoid tekkis ka ta\u0308navakunstnike kogukonna suhtes. Tegin intervjuusid ja va\u0308lito\u0308id, inimesed muutusid mulle ha\u0308sti armsaks. Puutusin siis esimest korda kokku ka Sirlaga ja olin valmis kohe Stencibilityga liituma."}, {"text_idx": "#000023", "text": "Marie, sina to\u0308o\u0308tad Tartu Uues Teatris juba ku\u0308mme aastast \u2013 esimene sinu juhitud projekt oli Renate Keerdi \u201ePURE MIND\u201d ja viimatine Kirill Havanski \u201eMis saab siis, kui meid enam ei ole\u201d, sinna vahele ja\u0308a\u0308b veel palju. Millises suhtes on festivali korraldamine ja projektijuhi to\u0308o\u0308 Tartu Uues Teatris?"}, {"text_idx": "#000024", "text": "Marie: Ha\u0308sti oluline on see, et alguses vo\u0303imaldas meil tegutseda Ivar Po\u0303llu. Kui meil tekkis mo\u0303te teha Uus O\u0303u[1], siis la\u0308ksime Ivari jutule, uurisime, kas vo\u0303iks midagi teha. Suvel ju siin parklas niikuinii midagi ei toimu... Ivar u\u0308tles, et no tehke, aga tehke siis ikka kogu suveks! Ta usaldas meid ja andis vo\u0303imaluse. Ja selle ja\u0308rgi otsustas anda mulle \u201ePURE MIND\u201d projekti juhtimise."}, {"text_idx": "#000025", "text": "Uus O\u0303u ei oleks olnud vo\u0303imalik, kui teater poleks meid soosinud. Uuest O\u0303uest ja Teatrist said ka kohad, kus UITi meeskond aega veetis ja plaane tegi. Ko\u0303ik asjad on u\u0308ksteist toetanud, omavahel seotud. Kindlasti on teatrist saadud kogemused UITi puhul olulised \u2013 tean juba, kust midagi tellida, ja abiks on ka tutvused. Aga muidu ma pu\u0308u\u0308an neid ikkagi natuke lahus ka hoida, muidu la\u0308heb ko\u0303ik liiga segamini."}, {"text_idx": "#000026", "text": "Aga festivali korraldamine \u2013 kuidas na\u0308eb va\u0308lja protsess ja koosto\u0308o\u0308?"}, {"text_idx": "#000027", "text": "Marie: Alguses oli meil iga aasta festival, viis aastat jutti. Ei olnudki eriti mo\u0303tlemisaega. Enne selleaastase festivali toimumist pidime juba uue jaoks raha ku\u0308sima. Nu\u0308u\u0308d kui korraldame u\u0308le aasta, on rohkem ettevalmistusaega."}, {"text_idx": "#000028", "text": "Kadri: Kui festival augustis lo\u0303ppeb, siis sellest ja\u0308rgneval talvel hakkame juba uut teemat vormistama, la\u0308htume ka kulka taotlusvoorudest."}, {"text_idx": "#000031", "text": "Marie: Siis me hakkame mo\u0303tlema, millised kunstnikud selle teemaga haakuksid. Ka\u0308ime ka va\u0308lisfestivalidel kohapeal ennast inspireerimas, sealt leiame alati mingi inimese vo\u0303i mo\u0303tte, millega edasi minna."}, {"text_idx": "#000032", "text": "Kadri: On osad kunstnikud, kes on midagi vahvat teinud na\u0308iteks Eestis ja on osad, kellele me oleme va\u0308ga pikalt mo\u0303elnud, aga koosto\u0308o\u0308ni jo\u0303uame alles mitu festivali hiljem. Meil on nimekiri unistuste kunstnikest. Mina aeg-ajalt lihtsalt guugeldan ja ka\u0308in muidugi ka festivalide programme su\u0308steemselt la\u0308bi. Alguses oli nii palju mo\u0303tteid, mida ja\u0308tkus mitmeks aastaks. Aga mingi hetk hakkas tunduma, et see vana rasv on end ammendanud... Siis pidi hakkama to\u0303siselt to\u0308o\u0308d tegema."}, {"text_idx": "#000033", "text": "\u201eMe ei ole tegelikult pa\u0308ris enda so\u0303sarfestivali leidnud, sest me oleme ikkagi natuke ainulaadsed.\u201c"}, {"text_idx": "#000034", "text": "Marie: Me ei ole tegelikult pa\u0308ris enda so\u0303sarfestivali leidnud, sest me oleme ikkagi natuke ainulaadsed. Eelmise suve lo\u0303pus ka\u0308isime Hispaanias u\u0308hel toredal festivalil Conce\u0301ntrico, mis oli ha\u0308sti tugeva arhitektuurisuunitlusega. Oleme ka\u0308inud ka valgusfestivalidel. Otsime neid selle ja\u0308rgi, mis toimuvad linnade avalikus ruumis."}, {"text_idx": "#000035", "text": "Kadri: Me peame ka\u0308ima erinevatel festivalidel, et saada erinevaid tu\u0308kikesi ja panna siis nendest kokku enda pusle. Ja omavahelise koosto\u0308o\u0308 osas, u\u0308ldiselt teeme harukordselt palju po\u0303imitud to\u0308o\u0308d, ma isegi ei tea, kuidas see toimib..."}, {"text_idx": "#000036", "text": "Kadri: Jah, to\u0308o\u0308tame tandemis. Muidugi me igale poole koos ei la\u0308he vo\u0303i pa\u0308ris igat klikki arvutis koos ei tee, aga ikkagi va\u0308ga po\u0303imitud protsess, kus arutame to\u0308o\u0308u\u0308lesanded la\u0308bi ja jagame omavahel a\u0308ra."}, {"text_idx": "#000037", "text": "Mida on vaja, et festival ha\u0308sti va\u0308lja kukuks? Mis on ko\u0303ige olulisem komponent?"}, {"text_idx": "#000040", "text": "\u201eJa\u0308rgmise aasta motivatsiooni leiad ka ta\u0308navusest festivalimelust. Samas, see hetk, kus hakkad no\u0308 festivali vilju maitsma, on korraldajana alati intensiivne.\u201c"}, {"text_idx": "#000041", "text": "Kadri: Ikka mingi entusiasm, mis seest tuleb. Me mo\u0303tleme, mida oleks endal lahe teha? Na\u0308iteks linnapargis oleks lahe telkida. Mina va\u0308iksena telkisin kortermaja taga ja seega tundus lo\u0303bus mo\u0303te seda linnakeskkonnas uuesti teha. Ku\u0308sime, mis tundub a\u0308ge? Mis vo\u0303iks olla nunnu? Ja siis proovimegi neid asju."}, {"text_idx": "#000045", "text": "Marie: Jah, na\u0308iteks selle aasta u\u0308ks elevustekitavamaid asju programmis on Ma\u0308rten Rattasepa ja Andres Kautsi projekt. Nad kavatsevad esimesel UITi pa\u0308eval teha avaliku matka, millega saab liituda ja mis teeb ringi u\u0308mber Tartu \u2013 30 km a\u0308a\u0308relinnade piire mo\u0308o\u0308da, vahepeal peab na\u0308iteks paadiga u\u0308le jo\u0303e saama. Nad tulevad nii suure entusiasmiga, ma tahaks va\u0308ga kaasa minna, see tundub nii lo\u0303bus!"}, {"text_idx": "#000046", "text": "Kadri: Kui oleme teinud linnaruumis kinoseansse ja leiame mingi koha, mis la\u0308heb filmiga ta\u0308pselt kokku, siis on see a\u0308ge. Vo\u0303i iga-aastase festvialilo\u0303pu peokoht! Ikkagi endal peab olema elevus!"}, {"text_idx": "#000047", "text": "Ja\u0308rgmise aasta motivatsiooni leiad ka ta\u0308navusest festivalimelust. Samas, see hetk, kus hakkad no\u0308 festivali vilju maitsma, on korraldajana alati intensiivne. Oled va\u0308sinud, aga samas pead justkui nautima ja olema esindusfiguur, kunstnike meelelahutaja, ha\u0308sti lo\u0303bus, samal ajal ma tean, et Marie nutab kuskil autos... No selliseid hetki on ikka ku\u0308mne aasta jooksul ette tulnud. Mo\u0303nikord on o\u0303nnest ku\u0308llastunud tunne. Mo\u0303ni festival la\u0308heb raskemalt ja siis kahtled, kas ikka suudame lo\u0303puni teha need neli pa\u0308eva, isegi, kui see on lu\u0308hike aeg. Mina tajun mo\u0303nikord festivalija\u0308rgset pohmakat \u2013 oh, keegi ei helistagi enam, keegi ei vajagi mind, mul polegi siis elus mingit funktsiooni, siis ma hakkan kohe uue aasta festivalile mo\u0303tlema ja saan sealt motivatsiooni. Hakkan unistama."}, {"text_idx": "#000048", "text": "\u201eMe mo\u0303tleme, mida oleks endal lahe teha? Na\u0308iteks linnapargis oleks lahe telkida. Mina va\u0308iksena telkisin kortermaja taga ja seega tundus lo\u0303bus mo\u0303te seda linnakeskkonnas uuesti teha.\u201c"}, {"text_idx": "#000049", "text": "Marie: Meie vabatahtlike entusiasm annab va\u0308ga palju jo\u0303udu. Neil on nii palju head energiat, mida nad meile ka edasi kannavad. UITi tiimis on umbes 30 vabatahtlikku, mitmed neist on olnud meiega alates esimesest festivalist peale. See on va\u0308ga eriline, kui on nii palju u\u0308hiseid ma\u0308lestusi ja kogemusi. Meie festivali kandvaks jo\u0303uks, nii u\u0308lekantud ta\u0308henduses kui ka va\u0308ga otseselt, on vabatahtlikud, ja see on juba nii olemuslik, ei kujutaks seda teistmoodi ettegi."}, {"text_idx": "#000050", "text": "UIT 2015, grupipilt. Foto: Ruudu Rahumaru"}, {"text_idx": "#000052", "text": "Kadri: Mo\u0303ned la\u0308bipo\u0303lemise su\u0308mptomid on korduvalt elus tekkinud, aga siis on tulnud endaga natuke tegeleda. Mo\u0303elda, et kas see ikka on seda va\u0308a\u0308rt? Minu jaoks on la\u0308bipo\u0303lemine vabakutselise elu probleem. Projektid so\u0303idavad u\u0308ksteisele sisse, suvi on alati ebaproportsionaalselt tihe ja on raske leida puhkehetki."}, {"text_idx": "#000054", "text": "Kadri: Raske on siis, kui tunned, et ei jaksa enam tore olla. Mingi hetk oled juba mo\u0303nda aega tegutsenud ja tajud, et paak hakkab tu\u0308hjaks saama, aga seda ei tohi juhtuda, sest tiimil tuleb energiat u\u0308leval hoida."}, {"text_idx": "#000055", "text": "Kadri: Aitab ka see, et teeme nu\u0308u\u0308d festivali u\u0308le aasta. Ma ei kujuta enam ette, et iga aasta ku\u0308sid inimestelt teeneid, nii piinlik, su\u0308da murdub! See on ju inimeste aeg."}, {"text_idx": "#000057", "text": "\u201eMeie festivali kandvaks jo\u0303uks, nii u\u0308lekantud ta\u0308henduses kui ka va\u0308ga otseselt, on vabatahtlikud ja see on juba nii olemuslik, ei kujutaks seda teistmoodi ettegi.\u201c"}, {"text_idx": "#000058", "text": "Ko\u0303ik asjad tahavad paisuda, kasvada liiga suureks, seeja\u0308rel lahustuda. Sa\u0308ravad ideed kipuvad ajaga muutuma mustriteks, suubuma mainstream\u2019i. Kas liigne populaarsus on UITile oht?"}, {"text_idx": "#000059", "text": "Marie: Kui me alustasime, siis ei olnud linnaruum u\u0308ldse mingi suur arutlusteema, tasapisi alustati alles kodukohvikute ja kogukonnategevustega. Praegu on linnaruumiteemad va\u0308ga popid. Oleme mo\u0303elnud ku\u0308ll, kas meid u\u0308ldse on enam vaja?"}, {"text_idx": "#000060", "text": "Kadri: Jah, aga samas on see olnud ka meie soov, et need teemad la\u0308heksid massidesse, et inimesed oleksid huvitatud avalikust ruumist. Ja et oleks rohkem po\u0303nevaid linnaruumisu\u0308ndmusi. See ongi olnud meie eesma\u0308rk ja meil on selle u\u0308le va\u0308ga hea meel. Aga jah, oleme ku\u0308ll mo\u0303elnud, et kas peaks vo\u0303tma mingi teise teema? Mis valdkonda oleks vaja praegu uuendada, kuhu tuua va\u0308rskust?"}, {"text_idx": "#000061", "text": "Marie: Paar aastat tagasi mo\u0303tlesime selle peale rohkem ja otsustasime siis, et meie teeme ikka oma asja oma professionaalsusega edasi. Oleme nu\u0308u\u0308dseks leidnud ju ka kitsamalt oma nis\u030ci, milleks on avaliku ruumi installatsioon."}, {"text_idx": "#000062", "text": "Kadri: Mainstream\u2019iks muutumise eest kaitseb see, et tegutseme Tartus. Tallinna inimestel on ikka la\u0308inud aega, et meieni jo\u0303uda."}, {"text_idx": "#000063", "text": "Me ka\u0308isime hiljuti Prahas valgusfestivalil Signal, kus olid 30-minutilised ja\u0308rjekorrad ja me avastasime, et meile ikka meeldib intiimsus. Vahel on UITil olnud tuurid, kuhu mahub va\u0308ga va\u0308he inimesi ja siis on kurdetud, et miks me suuremaid gruppe ei tee. Aga kui koht on va\u0308ike... Mis siis teha? Va\u0308iksed kohad on a\u0308gedad, meile on intiimsus su\u0308mpaatne."}, {"text_idx": "#000070", "text": "Te kipute a\u0308a\u0308realadele. Kas vo\u0303ib juhtuda, et a\u0308a\u0308realad saavad Tartus otsa?"}, {"text_idx": "#000071", "text": "Kadri: Seda ku\u0308sitakse meilt ko\u0303ige rohkem vist. See on meie eesma\u0308rk festivalil \u2013 to\u0303estada, et Tartu on suurem kui tundub."}, {"text_idx": "#000072", "text": "Marie: Ma ei karda, et need otsa saavad. Siiani pole saanud. Isegi po\u0303lise tartlasena satun ikka veel uutesse kohtadesse. U\u0308htlasi paneb see leiutama uusi la\u0308henemisnurki."}, {"text_idx": "#000073", "text": "UIT on mo\u0303nes mo\u0303ttes ka maagiline realism, linna salamaailmade avamine. Kohad, kust me iga pa\u0308ev vo\u0303ib-olla tuimalt mo\u0308o\u0308da ka\u0308ime muutuvad a\u0308kki millekski hoopis muuks. Kui palju Tartuid vo\u0303ib teie kogemusel Tartu sisse mahtuda?"}, {"text_idx": "#000075", "text": "\u201eSee on meie eesma\u0308rk festivalil \u2013 to\u0303estada, et Tartu on suurem kui tundub.\u201d"}, {"text_idx": "#000076", "text": "Marie: Ajutisuse mo\u0303ju ei tasu alahinnata. Kui mo\u0303ni monument on u\u0308hes kohas va\u0308ga kaua olnud, siis vo\u0303ib juhtuda, et ta muutub na\u0308htamatuks. Lihtsalt taustaks, mis ei ko\u0303neta enam ja sellest ko\u0303nnitakse mo\u0308o\u0308da. U\u0308hepa\u0308evane kunstiteos vo\u0303ib palju rohkem va\u0308relema panna."}, {"text_idx": "#000077", "text": "Kadri: Linnaruumiteemad peaksid olema arusaadavad igasugusele publikule. Meile on oluline, et elanikud, kellel pole mingit erialaharidust, aga on uudishimu, saaksid ka osaleda. Me saame ta fantaasiat su\u0308titada! Me na\u0308itame vo\u0303imalusi \u2013 aga mis siis oleks kui siin oleks hoopis selline asi? Inimesed saavad ise otsustada, kas see ajutine teos ja\u0308a\u0308b lihtsalt u\u0308heks toredaks hetkeks vo\u0303i saab sellest midagi enamat \u2013 na\u0308iteks uus Tartu. Vo\u0303ib-olla mo\u0303ni leiab, et talle meeldiks selline uus asi ja tunneb, et ta suudaks seda u\u0308leval pidada na\u0308iteks pool aastat."}, {"text_idx": "#000078", "text": "Tartu on inspireeriv, aga olen kuulnud, et u\u0308hel hetkel ja\u0308a\u0308b kitsaks vo\u0303i mo\u0303jub konnatiigina..."}, {"text_idx": "#000081", "text": "Marie: Vahepeal on see va\u0308iksus nauditav. Loed Tartu Postimehest uudiseid, tead ta\u0308pselt, mis kuskil toimub. Na\u0308iteks na\u0308ed Emajo\u0303kke sukeldujat ja siis ja\u0308rgmine pa\u0308ev saad kohe lugeda, mis toimus. Kindlasti on lihtsam ka, kui sa tead ko\u0303iki inimesi ja tead, kellelt mida ku\u0308sida."}, {"text_idx": "#000082", "text": "Kadri: Tahaks minna o\u0308o\u0308klubisse, kus on muusika, mis mulle meeldib. Tahaks o\u0308o\u0308sel tantsida. Ma ei ka\u0308i va\u0308ljas tihti ka sellepa\u0308rast, et baaris inimesed ku\u0308sivad kell kaks o\u0308o\u0308sel mu ka\u0308est: \u201eja mis siis selle aasta UITi programmis on?\u201d (naerab) Kuid see on rohkem minu, kui nende probleem. Tahaks mo\u0303nikord end to\u0308o\u0308mo\u0303tetest ta\u0308iesti va\u0308lja lu\u0308lida, kuid linnaruumis tegutsedes tuletab paratamatult ka iga ta\u0308navanurk meelde midagi, mida on korraldatud vo\u0303i mida vo\u0303iks korraldada."}, {"text_idx": "#000088", "text": "UIT on varasemalt vo\u0303tnud erinevaid fookuseid: paigalpu\u0308simatud teosed, putkad, parasiitarhitektuur. Selle aasta festivali teemaks on linnapausid. Mille poolest on selle aasta festival eriline?"}, {"text_idx": "#000089", "text": "Marie: Tegelt on meil tunne nagu teeks kogu aeg u\u0308hte festivali. Teemad vahetuvad, aga paljud teosed sobiksid ka mo\u0303ne teise teema alla. Linnapauside teema on samas ikka ka u\u0308sna lai \u2013 linnaloodus, tu\u0308hikud, tu\u0308hjad majad, tu\u0308hermaad. See annab kunstnikele suure valiku."}, {"text_idx": "#000090", "text": "Kadri: Sel aastal on \u201eLinnapausid\u201d ku\u0308ll katusteema, aga festivalil on ka ko\u0303rvalhuvi, milleks on garaaz\u030cid. Teema aitab lihtsalt mo\u0303tteid paremini raamistada. Vo\u0303rreldes eelmise aasta festivalidega on linnapauside teema palju rohkem seotud maastikega kui na\u0308iteks arhitektuuri ja ehitistega. Oleme iseennast ka kurssi viinud rohkem linnalooduse teemadega, oleme suhelnud linnalooduse spetsialistidega. Mina pole loodusteadustes asjatundja, aga ma olen ko\u0303rvalt juurde lugenud na\u0308iteks Marie soovitatud Lucy Jonesi \u201eParadiisi kaotades\u201d, mis meile palju mo\u0303tteainest andis."}, {"text_idx": "#000091", "text": "Marie: Ja sel aastal on programm vo\u0303ib-olla ka rohkem uurimuspo\u0303hine. U\u0308hte projekti on kaasatud ka bioloog, kes on teinud u\u0308hel tu\u0308hermaal research\u2019i. Mitu to\u0308o\u0308d on protsessipo\u0303hised, seda pole meil varem olnud. See vo\u0303ib olla seotud trendidega, hetkel on protsessipo\u0303hisus vo\u0303ib-olla uus suund."}, {"text_idx": "#000092", "text": "\u201eAjutisuse mo\u0303ju ei tasu alahinnata. Kui mo\u0303ni monument on u\u0308hes kohas va\u0308ga kaua olnud, siis vo\u0303ib juhtuda, et ta muutub na\u0308htamatuks.\u201c"}, {"text_idx": "#000093", "text": "Kadri: Kunstniku portfoolio ei anna tingimata ka\u0308tte seda, mis kohapeal juhtub. Tihti on kunstnike kohapeal su\u0308ndinud teosed hoopis teistsugused, kui oled ette kujutanud, see on u\u0308llatav ja hea! Valdavalt tellime uusi to\u0308id, mis eeldab suurt usaldust ja vo\u0303imet idee moondudes kiiresti u\u0308mber kohaneda. To\u0308o\u0308tame kunstnikega mo\u0303tteid koos la\u0308bi ja see on ajamahukas protsess: kui muutub idee, siis vo\u0303ib muutuda ka koht ning vastupidi."}, {"text_idx": "#000095", "text": "Mis hobid teil veel on? Mida naudite peale kultuurikorralduse?"}, {"text_idx": "#000097", "text": "Marie: Minu hobid on looduse poole. Ratsutamine, korilus \u2013 seened, taimed. See aitab va\u0308lja lu\u0308litada. Kuum saun ja ku\u0308lm vesi. Ja puslede kokkupanemine on ka va\u0308ga meditatiivne talvine tegevus."}, {"text_idx": "#000098", "text": "Kadri: Muidugi, kui kuhugi reisile minna, siis minu ko\u0303ige armastatum hobi on JALUTAMINE. Ma kohe ootan, et saaks kuhugi va\u0308lismaale, et saaks jalutada ja ringi uidata!"}, {"text_idx": "#000099", "text": "Marie: Festivalidel ka\u0308imine ja uitamine on va\u0308ga mo\u0303nusad. Just selliste linnaruumifestivalide kaudu, mis juhatavad linna peale teoseid otsima, saab va\u0308ga po\u0303neva sissevaate mo\u0303nda vo\u0303o\u0303rasse linna. Soovitame proovida!"}, {"text_idx": "#000102", "text": "Marie: Meil oli hiljuti Kadriga halb pa\u0308ev, palju probleeme, la\u0308ksime U\u0308lejo\u0303ele lokatsioone otsima ja a\u0308kitselt leidsime nii palju inspireerivaid kohti. Aga kui praegu kirjeldada, siis seal ei olnudki nagu midagi erilist..."}, {"text_idx": "#000107", "text": "Kadri: Enne alustamist olime nii va\u0308sinud ja stressis, aga kui juba ko\u0303ndima hakkasime, siis mingi aja pa\u0308rast tekkis tunne nagu oleks kuskil reisil!"}, {"text_idx": "#000109", "text": "Kadri: Andke mulle u\u0308ks ta\u0308nav, kus ma pole ka\u0308inud ja ma olen o\u0303nnelik!"}, {"text_idx": "#000110", "text": "[1] Uus O\u0303u oli Tartu Uue Teatri parklasse loodud programmi ja istumisvo\u0303imalustega kultuuri- ja kogukonnahoov aastatel 2013\u20132016."}, {"text_idx": "#000112", "text": "Galerii: Linnafestivali UIT viies ilmumine"}, {"text_idx": "#000113", "text": "UIT on taas(kord) la\u0308bi saanud, rattaga on Tartule tuur peale tehtud, film metsas vaadatud ja pidu metallivabrikus peetud. On tantsitud tu\u0308hjas korteris, on vaadatud selja taha ning na\u0308htud kummalist helendavat kuupi."}, {"text_idx": "#000114", "text": "Linnafestival UIT toimub sel aastal Tartus juba neljandat korda ja seda 17.\u201320. augustil. UIT kutsub igal aastal uutel viisidel Tartut avastama \u2013 ootamatutes ja/vo\u0303i unustatud kohtades (angaarides, garaaz\u030cikompleksides, varjunud ja peitunud hoovides jne), kus saab na\u0308ha kunsti, filmi, teatrit, nautida pidusid ja kogeda lihtsalt mo\u0303nusaid seiklusi."}]